শিবির সভাপতি বলেন, যারা কল্যাণময় আদর্শকে ধারণ করতে পারেনি তারা সেই আদর্শকে মেনেও নিতে পারেনি। আবার আদর্শ দিয়ে আদর্শকে মোকাবেলা করার সাহসও তাদের নেই। বরং ইসলামী আদর্শকে মোকাবেলায় জুলুম নির্যাতন অবিচার হচ্ছে তাদের অস্ত্র। যুগে যুগে আল্লাহর সৈনিকরা সত্যকে প্রতিষ্ঠা করতে প্রাণপণ সংগ্রাম করেছেন। অন্যদিকে বাতিলরা সত্যের টুটি চেপে ধরতে চেয়েছে। বাংলার জমিনও তার থেকে মুক্ত নয়। ইসলামী আন্দোলনকে তারা প্রধান প্রতিপক্ষ করে নিয়েছে। একের পর এক জুলম নির্যাতন ও অবিচারের নিকৃষ্ট নজির স্থাপন করে চলেছে। যা এখনো অব্যাহত আছে। কিন্তু ইতিহাস সাক্ষী বাতিলের সকল চেষ্টা ব্যর্থ হয়েছে। আজকে বিশ্বেও প্রমাণ হয়েছে দ্বীনের বিজয় ছাড়া রাজনৈতিক, অর্থনৈতিক, সামাজিক ও গণতান্ত্রিক মুক্তি আসবে না। দেশে প্রকৃত শান্তি প্রতিষ্ঠায় সমাজে দ্বীনের প্রসার ও কায়েমই একমাত্র পথ। আর এ পথে এগিয়ে চলতে আমরা দৃঢ় প্রতিজ্ঞ। কল্যাণময় সমাজ ও দেশ প্রতিষ্ঠা করতে গিয়ে ইতিহাসের বীর সেনানীরা সর্বোচ্চ ত্যাগ সাধনা ও সফলতার দৃষ্টান্ত স্থাপন করে গেছেন। আমরা তাদেরই উত্তরসূরি।